হাত হল প্রাইমেট দের অগ্রবাহু বা অগ্রপদের শেষে অবস্থিত একটি প্রিহেনসিল বা একাধিক আঙুলযুক্ত উপাঙ্গ। এই প্রাইমেটদের মধ্যে আছে মানুষ, শিম্পাঞ্জি, বানর, এবং লেমুর। আরও কয়েকটি মেরুদণ্ডী প্রাণী, যেমন কোয়ালাদের, সম্মুখ প্রত্যঙ্গে থাবার পরিবর্তে যা রয়েছে তাকে "হাত" বলা হয়। বলা হয় র‍্যাকুনদের সাধারণত "হাত" রয়েছে, যদিও তাদের বিপরীতমুখী বৃদ্ধাঙ্গুষ্ঠ নেই।কিছু বিবর্তনীয় শারীরস্থানবিদ হাত শব্দটি ব্যবহার করে, অগ্রপদের উপাঙ্গের আঙুলগুলিকে আরও সাধারণভাবে বোঝাতে — উদাহরণ স্বরূপ, পাখির হাতের তিনটি আঙুল, ডাইনোসরের হাতের দুটি লুপ্ত আঙুলের সমজাতীয় হয়ে এসেছে কিনা সে প্রসঙ্গে বলেছেন।মানুষের হাতে সাধারণত পাঁচটি আঙুল থাকে: চারটি আঙুল এবং একটি বৃদ্ধাঙ্গুষ্ঠ; এগুলি সাধারণত সম্মিলিতভাবে পাঁচটি আঙুল হিসাবে উল্লেখ করা হয়, যদিও, এর মাধ্যমে বৃদ্ধাঙ্গুষ্ঠকে আঙুলের মধ্যে অন্তর্ভুক্ত করা হয়। এটিতে সিসাময়েড অস্থি বাদ দিয়ে ২৭টি হাড় রয়েছে, এই সংখ্যাটি বিভিন্ন মানুষের মধ্যে আলাদা হয়, যার মধ্যে ১৪টি হল আঙ্গুল এবং বৃদ্ধাঙ্গুষ্ঠের ফ্যালাঞ্জেস । মেটা কারপেল অস্থি আঙ্গুলগুলিকে কব্জির কারপেল অস্থির সাথে সংযুক্ত করে। প্রতিটি মানুষের হাতে পাঁচটি মেটা কারপেল এবং আটটি কারপেল অস্থি থাকে।
手首から指の先までの部分。